CELEX: 62020TN0540
Language: mt
Date: 2020-08-27 00:00:00
Title: Kawża T-540/20: Rikors ippreżentat fis-27 ta’ Awwissu 2020 – Jushi Egypt for Fiberglass Industry vs Il-Kummissjoni

9.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 378/38
            
         
      Rikors ippreżentat fis-27 ta’ Awwissu 2020 – Jushi Egypt for Fiberglass Industry vs Il-Kummissjoni
      (Kawża T-540/20)
      (2020/C 378/48)
      Lingwa tal-kawża: l-Ingliż
      
         Partijiet
      
      
         Rikorrenti: Jushi Egypt for Fiberglass Industry SAE (Ain Sukhna, l-Eġittu) (rappreżentanti: B. Servais u V. Crochet, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kummissjoni (UE) – Rikors abbażi tal-Artikolu 263(4) TFUE għall-annullament tar-Regolament ta’ Implimentazzjoni tal-Kummissjoni (UE) 2020/870 tal-24 ta’ Ġunju 2020 li jimponi dazju kumpensatorju definittiv u jiġbor b’mod definittiv id-dazju kumpensatorju provviżorju impost fuq l-importazzjonijiet ta’ prodotti tal-fibra tal-ħġieġ bil-filament kontinwu li joriġinaw mill-Eġittu, u li jimponi dazju kumpensatorju definittiv fuq l-importazzjonijiet irreġistrati ta’ prodotti tal-fibra tal-ħġieġ bil-filament kontinwu li joriġinaw mill-Eġittu, sa fejn dan jikkonċerna lir-rikorrenti;
               
            
                  —
               
               
                  tikkundanna lill-konvenuta kif ukoll lil kull intervenjent li jista’ jintervjeni insostenn tal-konvenuta jbati l-ispejjeż tal-kawża.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi.
      
                  1.
               
               
                  L-ewwel motiv, li jallega li d-deċiżjoni tal-Kummissjoni li tikkumpensa l-kontribuzzjonijiet finanzjarji mogħtija lir-rikorrenti minn korpi pubbliċi Ċiniżi tikser l-Artikoli 2(a), 2(b), 3(1)(a), 4(2), 4(3) u 28 tar-Regolament Bażiku u tad-dritt tad-difiża tal-Gvern Eġizzjan.
               
            
                  2.
               
               
                  It-tieni motiv, li jallega li d-deċiżjoni tal-Kummissjoni fir-rigward tal-provvista ta’ art lir-rikorrenti tikser id-drittijiet tad-difiża tagħha u l-Artikolu 30 tar-Regolament Bażiku kif ukoll l-Artikoli 3(2), 5 u 6(d) tar-Regolament bażiku.
               
            
                  3.
               
               
                  It-tielet motiv, li jallega li d-deċiżjoni tal-Kummissjoni li tikkumpensa s-sistema ta’ tnaqqis ta’ tariffi fuq l-importazzjoni għal materjali importati għar-rikorrenti għall-bejgħ ta’ prodotti tal-fibra tal-ħġieġ lill-klijent domestiku relatat magħha tikser l-Artikoli 3(1)(a)(ii), 3(2) u 5 tar-Regolament Bażiku.
               
            
                  4.
               
               
                  Ir-raba’ motiv, li jallega li d-deċiżjoni tal-Kummissjoni li tikkumpensa t-trattament fiskali ta’ telf mill-kambju tikser l-Artikoli 3(2) u 4(2)(c) tar-Regolament Bażiku.
               
            
                  5.
               
               
                  Il-ħames motiv, li jallega li l-metodoloġija tal-Kummissjoni għad-determinazzjoni tal-marġni ta’ twaqqigħ tal-prezzijiet fir-rigward tar-rikorrenti tikser l-Artikoli 1(1), 2(d), 8(1), 8(2) u 8(5) tar-Regolament Bażiku.